CELEX: 32019D0569
Language: hu
Date: 2019-04-03 00:00:00
Title: A Bizottság (EU) 2019/569 határozata (2019. április 3.) a „Jogállamiság tiszteletben tartása az Európai Unióban” elnevezésű javasolt polgári kezdeményezésről (az értesítés a C(2019) 2314. számú dokumentummal történt)

10.4.2019   
               
               
                  HU
               
               
                  Az Európai Unió Hivatalos Lapja
               
               
                  L 99/39
               
            
         A BIZOTTSÁG (EU) 2019/569 HATÁROZATA
         (2019. április 3.)
         a „Jogállamiság tiszteletben tartása az Európai Unióban” elnevezésű javasolt polgári kezdeményezésről
         
            
               (az értesítés a C(2019) 2314. számú dokumentummal történt)
            
         
         (Csak a francia nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári kezdeményezésről szóló, 2011. február 16-i 211/2011/EU európai parlamenti és tanácsi rendeletre (1) és különösen annak 4. cikkére,
         mivel:
         
                     (1)
                  
                  
                     A „Jogállamiság tiszteletben tartása az Európai Unióban” elnevezésű javasolt polgári kezdeményezés tárgya a következő: „Objektív és pártatlan értékelési mechanizmus létrehozása annak ellenőrzésére, hogy valamennyi tagállam alkalmazza-e az Európai Unió értékeit.”
                  
               
                     (2)
                  
                  
                     A javasolt polgári kezdeményezés céljai a következők: „a) olyan általános uniós jogszabályok biztosítása, amelyek lehetővé teszik a jogállamisággal kapcsolatos nemzeti rendelkezések gyakorlati alkalmazásának objektív módon történő ellenőrzését a tagállamok közötti kölcsönös bizalom erősítése, valamint az uniós értékek lehetséges megsértése esetén az EUSZ 7. cikkében foglalt rendelkezések végrehajtásának elősegítése érdekében. b) a büntetőügyekben folytatott igazságügyi együttműködésről szóló európai jogszabályok (pl. európai elfogatóparancs) érvényesítésének elősegítése.”
                  
               
                     (3)
                  
                  
                     A javasolt polgári kezdeményezés melléklete hivatkozik az Európai Unió Alapjogi Ügynöksége szerepének megerősítésére, melynek véleménye kikérhető annak biztosítása érdekében, hogy az uniós intézmények a döntéseiket a lehető legnagyobb objektivitással hozzák meg, többek között a rendőrségi és biztonsági együttműködés területén.
                  
               
                     (4)
                  
                  
                     Az Európai Unióról szóló szerződés (a továbbiakban: EUSZ) megerősíti az uniós polgárság intézményét, és tovább fokozza az Unió demokratikus működését többek között azáltal, hogy kimondja: minden polgárnak joga van ahhoz, hogy európai polgári kezdeményezés révén részt vegyen az Unió demokratikus életében.
                  
               
                     (5)
                  
                  
                     E cél elérése érdekében biztosítani kell, hogy az európai polgári kezdeményezés eljárásrendje és szükséges feltételei világosak, egyszerűek, felhasználóbarátak és az eszköz jellegével arányosak legyenek, hogy ezáltal bátorítsák a polgárok részvételét és elérhetőbbé tegyék az Uniót.
                  
               
                     (6)
                  
                  
                     A Szerződések végrehajtása céljából uniós jogi aktusok fogadhatók el:
                     
                                 —
                              
                              
                                 az Európai Unió működéséről szóló szerződés (a továbbiakban: EUMSZ) 70. cikke alapján az olyan szabályokat megállapító intézkedések, amelyek szerint a tagállamok a Bizottsággal együttműködve – különösen a kölcsönös elismerés elvének teljes körű alkalmazását elősegítendő – elvégzik az e címben említett uniós politikák tagállami hatóságok általi végrehajtásának objektív és pártatlan értékelését,
                              
                           
                                 —
                              
                              
                                 az EUMSZ 352. cikke alapján az 168/2007/EK tanácsi rendelet (2) módosítása.
                              
                           
               
                     (7)
                  
                  
                     Ezzel szemben a szerződések végrehajtása céljából az EUSZ 7. cikkében meghatározott eljárás módosítását célzó uniós jogi aktusok nem fogadhatók el.
                  
               
                     (8)
                  
                  
                     Ezen okokból a javasolt polgári kezdeményezés – amennyiben célja a jogérvényesülés, szabadság és biztonság területére vonatkozó uniós szakpolitikák nemzeti hatóságok általi végrehajtásának objektív és pártatlan értékelésére vonatkozó szabályokat megállapító, valamint az Európai Unió Alapjogi Ügynökségének létrehozásáról szóló tanácsi rendeletet módosító jogi aktusokra irányuló javaslatok Bizottság általi előterjesztésének kezdeményezése – a rendelet 4. cikke (2) bekezdése b) pontjának alkalmazásában nem esik nyilvánvalóan a Bizottság azon hatáskörén kívül, hogy a Szerződések végrehajtása érdekében uniós jogi aktusra irányuló javaslatot nyújtson be.
                  
               
                     (9)
                  
                  
                     Ezen túlmenően a rendelet 3. cikkének (2) bekezdésével összhangban létrehozták a polgári bizottságot, és kijelölték a kapcsolattartó személyeket, továbbá a javasolt polgári kezdeményezés nem nyilvánvalóan visszaélésszerű, komolytalan vagy zaklató jellegű, illetve nem nyilvánvalóan ellentétes az Uniónak az EUSZ 2. cikkében foglalt értékeivel.
                  
               
                     (10)
                  
                  
                     A „Jogállamiság tiszteletben tartása az Európai Unióban” elnevezésű javasolt polgári kezdeményezést ezért nyilvántartásba kell venni,
                  
               ELFOGADTA EZT A HATÁROZATOT:
         
            1. cikk
            
               (1)   A „Jogállamiság tiszteletben tartása az Európai Unióban” elnevezésű javasolt polgári kezdeményezés nyilvántartásba vételre kerül.
            
            
               (2)   A javasolt polgári kezdeményezés kapcsán támogató nyilatkozatok gyűjthetők, tudomásul véve, hogy a kezdeményezés a következő jogi aktusok tekintetében benyújtandó javaslatok Bizottság általi előterjesztésére irányul:
               
                           —
                        
                        
                           a jogérvényesülés, szabadság és biztonság területére vonatkozó uniós szakpolitikák nemzeti hatóságok általi végrehajtásának objektív és pártatlan értékelésére vonatkozó szabályokat megállapító jogi aktusok,
                        
                     
                           —
                        
                        
                           az Európai Unió Alapjogi Ügynökségének létrehozásáról szóló tanácsi rendeletet módosító jogi aktusok.
                        
                     
         
         
            2. cikk
            Ez a határozat 2019. április 8-án lép hatályba.
         
         
            3. cikk
            E határozat címzettjei a „Jogállamiság tiszteletben tartása az Európai Unióban” elnevezésű javasolt polgári kezdeményezés szervezői (a polgári bizottság tagjai), akiket kapcsolattartóként Pier Virgilio DASTOLI és Marco CAPPATO képvisel.
         
         
            Kelt Brüsszelben, 2019. április 3-án.
            
               
                  a Bizottság részéről
               
               Frans TIMMERMANS
               
                  első alelnök
               
            
         
         
            (1)  HL L 65., 2011.3.11., 1. o.
         
         
            (2)  A Tanács 168/2007/EK (2007. február 15.) az Európai Unió Alapjogi Ügynökségének létrehozásáról (HL L 53., 2007.2.22., 1. o.).